**Vedtægter for foreningen Kino Kultur Ringsted**

**§ 1. Navn og tilhørsforhold**

Foreningens navn er: Kino Kultur Ringsted.

Foreningens hjemsted er Ringsted Kommune.

I daglig tale kaldes foreningen for Kino Kultur.

**§ 2. Formål**

Foreningen ønsker at støtte og fremme interessen for områdets kulturliv, og Kino Ringsted

skal danne ramme om en bred vifte af filmoplevelser og andre kulturelle aktiviteter, der

styrker fællesskabet i lokalområdet. Foreningen satser på bredde i både udbud og indhold af aktiviteter.

Foreningens formål er:

1. at skabe et økonomisk fundament for at drive Kino Kultur Ringsted.
2. at udnytte lokalerne til filmfremvisning.
3. at arrangere kulturelle aktiviteter primært med relation til film i lokalerne.
4. at benytte lokalerne til kulturelle aktiviteter og andre egnede formål.

e. at drive filmklub for børn og unge med det formål, at skabe interesse og forståelse for de levende billeder, der spiller en stor rolle i hverdagen. Dette sker gennem fortælling om og visning af et bredt spektrum af kvalitetsfilm samt gennem fælles aktiviteter, der understøtter dette og fællesskabsfølelsen.

**§ 3. Organisation**

Kino Kultur Ringsteds højeste myndighed er generalforsamlingen, som består af

medlemmer, der har betalt forfaldent kontingent. Medlemmer i restance har ikke stemmeret

på generalforsamlingen.

Generalforsamlingen er beslutningsdygtig uanset antallet af fremmødte medlemmer. Valgbar

til bestyrelsen er ethvert medlem af foreningen, der er fyldt 18 år og har betalt

foreningskontingent for det indeværende år. Bestyrelsesmedlemmer må ikke være i familie med hinanden.

Generalforsamlingen vælger:

● En formand

● Minimum 4 og maksimum 7 øvrige bestyrelsesmedlemmer

● Evt. op til 3 suppleanter

Valg til bestyrelsen sker for en periode på 2 år, så mindst 3 personer er på valg hvert år.

Formanden er på valg i ulige år, og suppleanter er på valg hvert år.

Ved førstkommende bestyrelsesmøde efter generalforsamlingen konstituerer bestyrelsen sig

ved at vælge en næstformand og en kasserer.

Ved samme møde, eller så snart en egnet kandidat er fundet, udpeger bestyrelsen en intern

bilagskontrollant.

Den interne bilagskontrollant ma ikke være i familie med, eller have nære relationer til et

eller flere medlemmer af bestyrelsen.

**§ 4. Generalforsamling**

Ordinær generalforsamling afholdes hvert år inden udgangen af april måned. Bestyrelsen

indkalder generalforsamlingen med mindst 4 ugers varsel med opslag i Facebook-gruppen

”Kino Kultur Ringsted Gruppe” og pa [www.kinokultur.dk](http://www.kinokultur.dk).

Forslag, der ønskes behandlet på generalforsamlingen, skal vare formanden i hænde

senest 7 dage før afholdelsen.

Alle aktive medlemmer, der har betalt kontingent, har stemmeret.

På generalforsamlingen afgøres alle sager med almindeligt stemmeflertal (over halvdelen).

Dog kræves til udelukkelse af et medlem, samt til ændring af vedtægterne, mindst 2/3 af de

afgivne gyldige stemmer for forslaget.

Skriftlig afstemning kan efter ønske foretages. Hvis der ønskes skriftlig afstemning, skal

stemmetællere udpeges før afstemningen.

Der kan kun stemmes ved personligt fremmøde.

Der skal tages beslutningsreferat af generalforsamlingen. Referatet offentliggøres på

www.kinokultur.dk senest 14 dage efter generalforsamlingens afholdelse.

Dagsorden for ordinær generalforsamling skal indeholde følgende punkter:

1. Valg af dirigent og referent
2. Formandens beretning
3. Fremlæggelse af regnskab og budget
4. Indkomne forslag
5. Valg (jf. § 3)
6. Eventuelt

Ekstraordinær generalforsamling afholdes, hvis et flertal i bestyrelsen finder anledning til det,

eller hvis 1/3 af medlemmerne ønsker det og fremsætter skriftlig anmodning herom til

bestyrelsen med motiveret dagsorden.

Ekstraordinær generalforsamling skal være indkaldt senest 3 uger efter, at der er fremsat

anmodning herom, og skal vare afholdt senest 5 uger efter anmodningen.

Indkaldelse til ekstraordinær generalforsamling (med motiveret dagsorden) sker som ved

ordinær generalforsamling, men dog kun med mindst 14 dages varsel.

**§ 5. Bestyrelse**

Foreningen ledes af en bestyrelse, som består af en formand, en næstformand, en kasserer

samt 2 til 5 øvrige bestyrelsesmedlemmer. Der kan yderligere vælges 3 suppleanter.

Bestyrelsen fastsætter selv sin forretningsorden.

Foreningens formue anbringes i et anerkendt pengeinstitut.

Formanden og den øvrige bestyrelse udpeger kassereren og formanden i forening til at

tegne foreningen i alle økonomiske anliggender. Dog kan der ikke optages lån/kreditter uden

bestyrelsens skriftlige godkendelse. Ved køb og salg af fast ejendom og andre usædvanlige

udgifter tegnes foreningen ligeledes af den samlede bestyrelse.

Bestyrelsen udarbejder regnskab og budget. Regnskabet skal, før den ordinære

generalforsamling afholdes, være revideret af en person uden for bestyrelsen med regnskabsmæssigt kendskab.

**§ 6. Arbejdsgrupper**

Bestyrelsen nedsætter det antal arbejdsgrupper, den finder relevant for igangsættelsen og

driften af Kino Kultur Ringsted. Arbejdsgrupper kan ikke nedsættes af medlemmerne uden

accept fra bestyrelsen, og grupperne står i alle henseender til ansvar overfor bestyrelsen.

**§ 7. Medlemskab**

Som medlem kan optages enhver person, virksomhed, forening og institution, der har

interesse i at støtte foreningens formål. Medlemskab er bindende for et år ad gangen. Alle

uanset race, religion eller bopæl kan blive medlem.

Som henholdsvis aktive og passive medlemmer kan optages børn, unge og voksne, når de

vedkender sig nærværende vedtægter.

I filmklubben for børn og unge kan som medlemmer optages børn og unge samt forældre,

der ønsker at ledsage børnene under forestillingerne.

Bestyrelsen kan udelukke et medlem, nar den finder grund hertil. Det udelukkede medlem

kan anke kendelsen på den førstkommende generalforsamling.

**§ 8. Kontingent og finansiering**

Foreningens kontingenter fastsættes af foreningens bestyrelse for et år ad gangen. Der kan

fastsattes et andet og højere kontingent for foreninger og virksomheder end for

privatpersoner.

Kontingenter opkræves af kassereren i januar måned og skal vare foreningen i hænde

inden den 1. april. Hvis betaling ikke er modtaget, bortfalder medlemskabet.

Foreningen søges herudover finansieret ved indtægter via sponsorater og annoncer/reklame

samt bidrag fra offentlige og private virksomheder, fonde, øvrige foreninger/institutioner og

privatpersoner.

**§ 9. Regnskab og hæftelse**

Regnskabsåret for Kino Kultur Ringsted er kalenderåret.

Foreningen hæfter kun for sine forpligtelser med den til enhver tid tilhørende formue. Der

påhviler ikke foreningens medlemmer eller bestyrelsen nogen personlig hæftelse.

**§ 10. Opløsning**

Opløsning af foreningen kræver et flertal på 2/3 af generalforsamlingens eller den

ekstraordinære generalforsamlings fremmødte medlemmer.

Opløsningen skal herefter godkendes på en efterfølgende ekstraordinær generalforsamling.

Ved opløsning af foreningen skal foreningens midler overdrages til almennyttige formål.

*Nugældende vedtægter således vedtaget på den ordinære generalforsamling tirsdag 23. april 2024.*